stanford-oval/wikipedia huggingface dataset:
Komoriendrongo
Levinneisyys

Komoriendrongoa tavataan kotoperäisenä Komoreilla. Se on luokiteltu erittäin uhanalaiseksi, koska sitä tavataan vain hyvin pienellä alueella ja koska sen kanta on hyvin pieni. Lajin populaatioksi arvioidaan vähintään 100 yksilöä.
Elinympäristö

Komoriendrongo elää Karthala-vuoren metsissä pääasiassa 100–1 150 metrin korkeudella merenpinnasta, mutta sitä on löydetty alempaakin.
Elintavat

Komoriendrongo käyttää ravinnokseen hyönteisiä ja hedelmiä. Sitä tavataan yksittäin, pareittain tai pienissä perhekunnissa. Se pesii syys-joulukuussa ja rakentaa pesänsä puunhaaraan.
Kristian Johnsson

Kristian Johnsson (11. syyskuuta 1761 Turku – 28. huhtikuuta 1835 Pori) oli suomalainen tuomari ja Porin pormestari.
Johnssonin vanhemmat olivat Turun tuomiokapitulin notaari Kristian Hellsteen, vuodesta 1749 Johnsson (1720–1767) ja Ingrid Kristina Brander. Hän kävi Porin triviaalikoulua ja pääsi ylioppilaaksi Turussa 1777. Johnsson suoritti tuomarintutkinnon 1781 ja hän oli Turun hovioikeudessa auskultanttina.
Johnsson oli Hämeenlinnan vt. pormestarina ajoittain vuodesta 1784 alkaen. Hän toimi maanjako-oikeuden puheenjohtajana ja hänestä tuli Porin kämnerinoikeuden esimies 1787, Porin läänin jalkaväkirykmentin varasotatuomari 1793 ja sotatuomari 1804. Johnsson jäi sotavangiksi Suomen sodan aikana 1808 ja hän erosi Ruotsin palveluksesta 1812. Johnsson sai hovioikeudenasessorin arvonimen 1804 ja Porin pormestarina hän oli vuodesta 1812 alkaen. Johnsson pidätettiin virantoimituksesta kahdeksi vuodeksi 1828 ja hän sai eron pormestarin virasta omasta pyynnöstään 1831.
Kristian Johnsson oli naimisissa vuodesta 1788 Johanna Margareta Weissmannin (k. 1856) kanssa.
Kolossi (sarjakuvahahmo)

| Kolossi |
| --- | --- |
 Kolossi teräsolomuodossaan
Luoja(t):  Len Wein Dave Cockrum
Kustantamo:  Marvel
Ensiesiintyminen:  Giant-Size X-Men #1 (1975)
Henkilötiedot
Oikea nimi:  Piotr "Peter" Nikolaievitch Rasputin
Status:  aktiivinen
Ryhmäsidokset:  Ryhmä-X
Edelliset ryhmäsidokset:  Excalibur
Henkilöllisyydet:  Rasputin, Peter Nicholas
Voimat:  Ruumiinsa muuttaminen orgaaniseksi teräkseksi saaden yli-inhimilliset voimat ja vahvan suojan.
Suhteet
Sukulaiset:  Isä & äiti,   Illyana Rasputin (pikkusisko, kuollut)   Mikhail Rasputin (isoveli)
Kolossi (Piotr Nikolaievitch Rasputin) on Len Weinin ja Dave Cockrumin luoma Marvel Comicsin supersankari, joka toimii Ryhmä-X:ssä.
Kolossi on Neuvostoliitosta kotoisin oleva mutantti, joka kykenee muuttamaan koko ruumiinsa orgaaniseksi teräkseksi, minkä ansiosta hän saa yli-inhimilliset voimat ja hyvän suojan. Kolossi nähdään taistelussa pelottavana ja voimakkaana vastustajana, mutta todellisuudessa hän on yksi kohteliaimmista x-miehistä ja mieluummin maalaisi kuin taistelisi.
Kolossin koodinimi on tullut Rhodoksen kolossin nimestä ja sukunimen esikuvana oli Grigori Rasputin. Vuoden 2005 minisarja Colossus: Bloodlines paljastaa, että Kolossi on sukua Rasputinille.
Historia > Liittyminen Ryhmä-X:ään

Piotr "Peter" Rasputin syntyi neuvostoliittolaiselle maatilalle lähelle Baikaljärveä Siperiassa. Hän asui siellä yhdessä äitinsä, isänsä ja siskonsa, Illyanan, kanssa. Hänen isoveljensä, Mikhail, oli ollut kosmonautti ja hänen uskottiin kuolleen rakettionnettomuudessa.
Peterin yli-inhimilliset voimat ilmenivät hänen nuoruudessaan, Peterin pelastaessaan siskonsa hallinnasta riistäntyneeltä traktorilta. Aluksi Peter käytti voimiaan avustaessaan muita tilalla työskennelleitä. Ryhmä-X:n perustaja Charles Xavier otti kuitenkin häneen pian yhteyttä. Hän kertoi keräävänsä uutta joukkoa pelastamaan alkuperäisen ryhmän, joka oli kaapattu Krakoa nimiselle saarelle.
Peter hyväksyi tarjouksen ja lähti Yhdysvaltoihin Xavierin kanssa. Xavier antoi hänelle koodinimeksi Kolossi ja yhdessä muiden uusien jäsenten kanssa hän pelasti alkuperäisen ryhmän. Tämän jälkeen hän jäi Yhdysvaltoihin Ryhmä-X:n kanssa.
Peterillä on ollut on/off -suhde ryhmätoverinsa Kitty Pryden kanssa jo vuosia. Suhde oli pitkään katkolla (Kolossia luultiin muun muassa kuolleeksi muutaman vuoden ajan), mutta nykyään Kitty ja Peter ovat palanneet yhteen. Nämä tarinat esitettiin suomalaisen Ryhmä-X -lehden vuoden 2006 numeroissa.
Ultimate-Kolossi

Ultimate Marvel -jatkumossa, joka ei ole mitenkään kytköksissä "viralliseen" ja varsinaiseen Marvel-jatkumoon, Kolossi työskentelee vastentahtoisesti  Venäjän mafialle  aseiden salakuljettajana. Lopulta Iso Boris -niminen mies vie Kolossin mukanaan Amerikkaan, jossa tämä tapaa Jean Greyn. Jean tarjoaa Kolossille paikkaa Ryhmä-X:ssä. Kolossi tarttuukiin ehdotukseen ja liittyy joukkoon.
Myöhemmin Kolossi kuitenkin pakenee takaisin Venäjälle, josta Jean Grey ja Kyklooppi menevät pyytämään tätä takaisin. Kolossi kieltäytyy vedoten onnettomaan elämäänsä, mutta Jean toteaa Kolossilla olevan peiteltyä ihastusta tiimitoveriinsa Wolverineen. Lopulta pelastettuaan venäläisen sukellusveneen Kolossi palaa kansallissankarina takaisin Ryhmä-X:ään.
Myöhemmin Ylivertaiset iskevät Ryhmä-X:ää vastaan ja Kolossi onnistuu voittamaan sekä Rautamiehen että Thorin. Vasta Haukansilmän ampuma pienoisydinräjähde saa Kolossin maahan. Myöhemmin Ryhmä-X hakee Magneton linnoituksestaan palveluksena Ylivertaisille ja Kolossi - huolimatta metallikehostaan, pieksee tämän henkihieveriin raivostuneena Wolverinen satuttamisesta.
Merkittävä muutos normaalijatkumon tapahtumiin tapahtui, kun kävi ilmi, että toisin kuin normaalijatkumon hahmo, Ultimate-Kolossi on homoseksuaali. Asia käy ilmi Kolossin vuorovaikutuksesta Wolverinen kanssa, mutta myöhemmin Ultimate Pohjantähden satutettua itsensä Herra Pahuuden järjestämissä mutanttimurhissa, Kolossi hoitaa tämän kuntoon. Myöhemmin julkihomona tunnettu Pohjantähti kysyy Kolossilta onko tämä sinkku - kysymys saa Kolossin muuttamaan itsensä vaistonvaraisesti metalliksi. Myöhemmin käy selväksi, että parin suhde on syventynyt  huomattavasti. Pohjantähti pyytää lopulta Kolossia muuttamaan kanssaan yhteen.
Kolossi muissa medioissa > Elokuvat

Elokuvissa X-Men ja X-Men 2 Kolossia näyttelee Daniel Cudmore. Ensimmäisessä elokuvassa Kolossi nähdään lyhyesti Xavierin koulun pihalla ja seuraavassa osassa kouluun hyökätään ja hän pelastaa Sirynin sekä johtaa lapset turvaan.
Elokuvassa X-Men: Viimeinen kohtaaminen Kolossin rooli oli hieman suurempi. Ryhmän harjoitellessa vaarahuoneessa hän heittää Wolverinen Vahtia päin, jonka pään Wolverine repii irti kynsillään. Kolossi liittyi myös taisteluun Magnetoa vastaan Alcatrazilla. Kuten vaarahuoneessa, hän heittää Wolverinen Magnetoa päin hämätäkseen tätä. Samalla Peto iskee Magnetoa lääkkeellä, joka poistaa mutanttikyvyt aiheuttavan mutanttigeenin tämän ruumiista.
Kolossi esiintyy myös elokuvissa Deadpool ja Deadpool 2.
Kolossi muissa medioissa > Videopelit

Kolossi on esiintynyt useissa X-Men peleissä:
Marvel's X-Men (1988)
X-Men: Madness in Murderworld (1989)
X-Men II: The Fall of the Mutants (1990)
X-Men: The Arcade Game (1992)
X-Men: Children of the Atom (1994)
Marvel vs. Capcom: Clash of Super Heroes (1999) (ei pelattava hahmo)
Marvel vs. Capcom 2: New Age of Heroes (2000)
X-Men: Reign of Apocalypse (2001) (ei pelattava hahmo)
X-Men Legends (2004)
X2: Wolverine's Revenge (2003) (ei pelattava hahmo)
X-Men Legends II: Rise of Apocalypse (2005)
X-Men: The Official Game (2006)
Marvel: Ultimate Alliance (2006)
Ultimate-Kolossi (kuvitus: Ben & Ray Lai).
Kris Kross Amsterdam

| Kris Kross Amsterdam |
| --- | --- |
 Kris Kross Amsterdam esiintymässä Bredassa vuonna 2017.
Tiedot
Toiminnassa:  2011-
Tyylilaji:  EDM, house, trap, hip hop, R&B, funk, dancehall
Kotipaikka:   Amsterdam, Alankomaat
Laulukieli:  englanti
Jäsenet:  Jordy Huisman   Sander Huisman   Yuki Kempees  
Levy-yhtiö:  Spinnin' Records
Aiheesta muualla
Kotisivut
Infobox OKNimi-testi OK: 
Kris Kross Amsterdam on alankomaalainen DJ-tuottajakolmikko joka koostuu Jordy ja Sander Huismanista sekä Yuki Kempeesistä. Heidän tekemänsä musiikki on sekoitus lukuisia eri musiikkityylejä kuten R&B:a, hip hoppia, funkia, soulia, poppia ja housea. Yhtyeen käyttämä nimi on kunnianosoitus rapduo Kris Krossille, joka sai valtavaa suosiota 1990-luvun alussa kappaleella "Jump".
Heinäkuussa 2015 yhtye teki levytyssopimuksen Spinnin' Recordsin kanssa ja julkaisi heidän debyyttisinglensä "Until the Morning", jolla esiintyy myös MC CHOCO. Yhtye tunnetaan parhaiten heidän vuonna 2016 julkaisemastaan hittikappaleesta "Sex", jonka kertosäe mukailee yhdysvaltalaisen hip hop-yhtye Salt-n-Pepan kappaletta "Let's Talk About Sex". Se pääsi singlelistan viiden parhaan joukkoon Alankomaissa, Latviassa, Norjassa, Ruotsissa, Suomessa ja Tanskassa.
Diskografia > Singlet

Until the Morning (MC CHOCOn kanssa) (2015)
Sex (Cheat Codesin kanssa) (2016)
Are You Sure? (Conor Maynardin kanssa, mukana Ty Dolla Sign) (2016)
Gone Is the Night (mukana Jorge Blanco) (2017)
Whenever (Boy Next Doorin kanssa, mukana Conor Maynard) (2018)
Vámonos (Ally Brooken ja Messiahin kanssa) (2018)
Hij Is van mij (Maanin ja Tabithan kanssa, mukana Bizzey) (2018)
Money (Kraantje Pappien ja Tabithan kanssa) (2019)
Ik sta jou beter (Nielsonin kanssa) (2019)
Ooh Girl (Conor Maynardin kanssa, mukana A Boogie wit da Hoodie) (2019)
Loop niet weg (Tino Martinin ja Emma Heestersin kanssa) (2020)
Käännös suomeksi
Kristian Iso-Tryykäri

| Kristian Iso-Tryykäri> Henkilötiedot |
| --- | --- |
Syntynyt: 1981 Suomi
Kansalaisuus:   Suomi
Uran tiedot
Laji:  pöytäjääkiekko
Seura:  Turun Seudun PJK
Kilpauran kesto:  1993-
Saavutukset
Paras sijoitus maailmanrankingissa:  1.
Kristian Iso-Tryykäri (s. 1981) on suomalainen pöytäjääkiekkoilija, joka edustaa Turun Seudun PJK:ta. Hän on voittanut Helsinki Openin vuonna 2003 sekä Tallinn Cupin vuonna 2006. Iso-Tryykäri on pelannut pöytäjääkiekkoa ammattilaistasolla vuodesta 1993 lähtien. Hän on lisäksi saavuttanut maailmanmestaruuden Suomen joukkueessa vuonna 2005.
Konrad von Jungingen

Konrads von Jungingenin suurmestarivaakuna.
Konrad von Jungingen – 25. suurmestari. Maalaus vuodelta 1738, ylhäällä vaakuna.
Konrad von Jungingen (k. 1407) oli Saksalaisen ritarikunnan suurmestari 1393–1407. Hän valloitti 1398 vitaaliveljiltä Gotlannin ja kävi siksi kuningatar Margareetaa vastaan sotaa 1403–1404. Hän osti 1402 Neumarkin. Hänen veljensä ja seuraajansa suurmestarina oli Ulrich von Jungingen.
Aiheesta muualla

Kuvia tai muita tiedostoja aiheesta Konrad von Jungingen Wikimedia Commonsissa
Konrad von Jungingen, Deutsche Biographie (saksaksi)
Korkeaoja (sukunimi)

Korkeaoja on sukunimi, joka on muun muassa seuraavilla suomalaisilla henkilöillä:
Aapo Korkeaoja (s. 1978), performanssitaiteilija, Juha Korkeaojan poika
Juha Korkeaoja (s. 1950), poliitikko, kansanedustaja ja maa- ja metsätalousministeri 2003–2007 (Keskusta)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Konrad von Pyhy

Konrad von Pyhy eli Pihi, alkujaan Peutinger (k. 1553) oli Kustaa Vaasan kansleri. Pyhy oli syntyisin Saksasta ja tuli kansleriksi Ruotsiin vuonna 1538. Hän aloitti hallinnon uudistamisen soveltaen saksalaisia hallintomalleja.
Aiheesta muualla

Sven Lundkvist: Conrad Pyhy, von, Svenskt biografiskt lexikon
Kosketinsoitin

Flyygeli
Bandoneón
Kosketinsoittimet ovat soittimia, joita soitetaan koskettimistolla. Eri kosketinsoittimet muistuttavat toisiaan lähinnä ulkonäöltään ja soittotavaltaan, mutta ääni voi niissä syntyä hyvinkin eri tavoilla: vasaroiden lyödessä kieliin kuten pianossa, ilmapatsaan värähtelystä kuten uruissa ja urkuharmonissa tai sähköisesti kuten syntetisaattorissa ja Hammond-uruissa. Useat kosketinsoittimet voidaan luokitella myös muihin soitinlajeihin, kuten kielisoittimiin, puhallinsoittimiin tai vapaalehdykkäsoittimiin. Nykyään yleisimmät kosketinsoittimet lienevät piano ja syntetisaattori. Kosketinsoittimia soittava henkilö on kosketinsoittaja.
Historia

Varhaisimpana kosketinsoittimena pidetään urkuja, jotka kehittyivät jo 500-luvulla eaa. Siitä renessanssin alkuun saakka urut olivat ainoa käytössä ollut kosketinsoitin. Renessanssin aikana kehittyivät klavikordi ja cembalo, joista erityisesti viimeksi mainitusta tuli barokin aikana hyvin suosittu. Ensimmäiset pianoa muistuttavat soittimet kehitettiin 1700-luvun alkupuolella. 1900-luvun alkupuolella syntyivät sähköiset kosketinsoittimet, kuten ondes Martenot.
Koskettimisto

Kaikissa tavallisimmissa kosketinsoittimissa on oktaavia kohti 7 valkoista ja 5 mustaa kosketinta, ja mustat koskettimet ovat lyhempiä, mutta korkeampia kuin valkoiset. Valkoisilla koskettimilla soitetaan diatonisen perusasteikon (C-duuriasteikon) sävelet, mustilla taas useimmat korotetut ja alennetut sävelet (poikkeuksena kuitenkin eis ja his sekä ces ja fes). Enharmonisia säveliä kuten gis ja as tai eis ja f vastaa sama kosketin. Kosketinsoitinta ei voi virittää täysin puhtaaksi kaikissa soinnuissa ja sävellajeissa; tavallisimmin nykyään käytetään tasavireistä viritystä.
Aiheesta muualla

Kosketinsoitinten historiaa klavikordista flyygeliin (luentosarja, äänitallenteina) (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Kim Duk-koo

| Kim Duk-koo> Henkilötiedot |
| --- | --- |
Koko nimi:  Kim Duk-koo
Syntynyt: 8. tammikuuta 1955 Banamri, Etelä-Korea
Kuollut: 18. marraskuuta 1982 Las Vegas, Nevada, Yhdysvallat
Kansalaisuus:  Etelä-Korea
Nyrkkeilijä
Painoluokka:  kevytsarja
Kätisyys:  vasenkätinen
Ammattilaistilastot
Ottelut:  20
Voitot:  17
– tyrmäysvoitot:  8
Tappiot:  2
Ratkaisemattomat:  1
Kim Duk-koo (8. tammikuuta 1955 Banamri, Etelä-Korea – 18. marraskuuta 1982 Las Vegas, Nevada, Yhdysvallat) oli eteläkorealainen nyrkkeilijä. Hän kuoli 27-vuotiaana, Ray Mancinia vastaan käydyssä ammattinyrkkeilyottelussa saamiinsa vammoihin. Ennen kuolemakseen koitunutta ottelua vuonna 1982 Kim oli voittanut 17 ottelua (kahdeksan tyrmäyksellä) ja hävinnyt yhden; yksi oli päättynyt tasan.
Ura

Kim aloitti nyrkkeilyn vuonna 1976 ja hän siirtyi ammattilaiseksi jo kaksi vuotta myöhemmin. Helmikuussa 1982 hän voitti OPBF-liiton mestaruuden kevytsarjassa. Samana vuonna hän nousi kevytsarjan WBA-liiton maailmanmestarin Ray Mancinin ensimmäiseksi haastajaksi.
Ura > Ottelu Ray Mancinia vastaan

Kim ja Mancini kohtasivat 13. marraskuuta 1982 Las Vegasissa, Caesar's Palace'in ulkoareenalla. Eteläkorealainen haastaja aloitti ottelun hyvin, mutta sen edetessä kokeneempi, vaikkakin nuorempi, mestari Mancini alkoi hallita kehän tapahtumia. 15-eräiseksi kaavaillun ottelun kolmanneksi viimeisessä erässä Mancini osui 39 kertaa peräkkäin, mutta Kim onnistui vielä hyökkäämään erän lopussa, eikä kehätuomari Richard Green keskeyttänyt ottelua. Seuraavan erän alussa Mancini osui ensin oikean käden lyönnillä, löi ohi vasemmalla kädellä mutta osui sitten kovalla oikealla suoralla, jolloin Kim kaatui taaksepäin kohti köysiä ja löi päänsä kovaa kanveesiin. Kim onnistui juuri nousemaan jaloille, mutta Green keskeytti ottelun ja julisti Mancinin voittajaksi teknisellä tyrmäyksellä. 14 erästä oli silloin käyty 19 sekuntia.
Muutama minuutti myöhemmin Kim vaipui koomaan ja hänet vietiin areenasta paareilla. Sairaalassa hänen aivojansa leikattiin heti, mutta hänen henkeään ei voitu pelastaa ja hän kuoli viisi päivää ottelun jälkeen, 18. marraskuuta. Kimin äiti teki itsemurhan kolme kuukautta ottelun jälkeen ja kehätuomari Richard Green tappoi itsensä 1. heinäkuuta 1983. Järkytyksestä ja masennuksesta huolimatta Mancini pystyi jatkamaan uransa. Hän pysyi WBA-mestarina vielä kaksi vuotta ja nyrkkeili vuoteen 1993 asti.
Kim ei koskaan ennen ollut käynyt 15-eräistä ottelua ja 12-eräisiä otteluita hänellä oli takana ainoastaan kaksi. WBC-liitto päätti jo samana vuonna tiukentaa sääntöjä nyrkkeilijöiden lääkärintarkastuksista ja 15-eräiset ottelut lyhennettiin 12-eräisiksi. WBA ja IBF seurasivat vuonna 1987. WBO-liiton ei tarvinnut tehdä muutoksia, sillä kyseisen liiton mestaruusottelut olivat 12-eräisiä heti liiton perustamisesta vuonna 1987.
Aiheesta muualla

Kim Duk-Koon ammattilaistilastot BoxRec-tietokannassa
Kuvaa Kimin ja Mancinin välisestä ottelusta
Korkeanpaikan harjoittelu

Korkeanpaikan harjoittelua Swiss Olympic Training Base -keskuksessa Alpeilla (korkeus 1856 m) Sankt Moritzissa.
Korkeanpaikan harjoittelu tai vuoristoharjoittelu on joidenkin kestävyysurheilijoiden harjoittamaa usean viikon kestävää kuntoilua korkealla merenpinnan yläpuolella. Sitä harjoitetaan mielellään yli 2 400 metrin korkeudella, mutta harjoitetaan useimmiten alemmilla korkeuksilla sopivien harjoittelupaikkojen puuttuessa. Näillä korkeuksilla ilma sisältää edelleen noin 20,9 prosenttia happea, mutta ilmanpaine ja siten hapen osapaine ovat pienempiä.
Keho voi sopeutua hapen suhteelliseen niukkuuteen yhdellä tai useammalla tavalla riippuen suuresti käytetyistä protokollista. Tämä voi tapahtua esimerkiksi punasolujen ja hemoglobiinin massan kasvuna tai lihasten metabolian muutoksina. Menetelmän kannattajat väittävät, että alemmille korkeuksille kilpailemaan matkustavilla urheilijoilla on edelleen korkeat punasolupitoisuudet 10–14 päivän ajan ja että tämä antaa heille edun kilpaillessa. Jotkut kilpailijat asuvat pysyvästi korkeilla altitudeilla ja matkustavat merenpinnan tasolle vain kilpaillakseen. On kuitenkin mahdollista, että heidän harjoittelunsa saattaa kärsiä hapen pienemmän saatavuuden takia.
Korkeanpaikan harjoittelua on mahdollista simuloida erityistä telttaa, huonetta tai naamaria käyttäen siten, että ilmanpaine pidetään samana, mutta ilman happipitoisuutta lasketaan laskien samalla hapen osapainetta.
Käännös suomeksi
Krylatskojen metroasema

| Krylatskoje (Крылатское) |
| --- | --- |

 Moskovan metro 
Perustiedot
Metrolinjat:  Arbatsko-Pokrovskaja
Sijainti:  55.7567°N, 37.4081°E
Paikkakunta:  Moskova, Venäjä
Avattu:  31. joulukuuta 1989
Rakenne
Tyyppi:  tunneliasema
Krylatskoje (ven. Крылатское) on yksi Moskovan metron asemista. Se avattiin 31. joulukuuta 1989.
Krylja Sovetov

Krylja Sovetov (ven. Крылья Советов, suom. neuvostosiivet) tarkoittaa seuraavia asioita:
HK Krylja Sovetov, moskovalainen jääkiekkoseura
MHK Krylja Sovetov, toinen moskovalainen jääkiekkoseura
Krylja Sovetov, samaralainen jalkapalloseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Krylja Sovetov”, voi hakea sivunnimihaulla, laajalla sivunnimihaulla tai tekstihaulla.
Kiinanruusukvitteni

| Kiinanruusukvitteni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Suku::  Ruusukvittenit Chaenomeles
Laji::  speciosa
Kaksiosainen nimi
 Chaenomeles speciosa  (Sweet) Nakai 
Synonyymit
 Chaenomeles lagenaria (Loisel.) Koidz.  Cydonia lagenaria Loisel.  Cydonia speciosa Sweet  Pyrus japonica Sims. non Thunb. 
Katso myös
   Kiinanruusukvitteni Wikispeciesissä   Kiinanruusukvitteni Commonsissa 
Infobox OKNimi-testi OK: 
Kiinanruusukvitteni (Chaenomeles speciosa) on ruusukasveihin kuuluva piikikäs kesävihanta tai puoli-ikivihreä pensas, joka kasvaa luonnonvaraisena Itä-Aasiassa. Suomessa se menestyy vain eteläisimmässä osassa maata talvenarkuutensa vuoksi. Kiinan- ja japaninruusukvittenin risteytymistä kehitettyjä lajikkeita kutsutaan tarharuusukvitteneiksi (Chaenomeles × superba).
Ulkonäkö ja koko

Kiinanruusukvitteni on korkeampi kuin yleisesti viljelty sukulaislajinsa japaninruusukvitteni; jälkimmäinen kasvaa 0,5–0,8 metrin korkuiseksi, kun taas kiinanruusukvitteni kasvaa yleensä korkeintaan kahden metrin korkuiseksi. Joissain tapauksissa kiinanruusukvitteni voi kasvaa jopa yli viiden metrin korkuiseksi. Kasvissa on vahvoja piikkejä ja lukuisia ylöspäin kasvavia haaroja. Nuoret oksat ovat hieman karvaisia tai kaljuja, edellisen vuoden oksat ovat aina kaljuja. Lehdet ovat puikeita tai pitkänomaisia, hammaslaitaisia, 4,5–10 senttimetriä pitkiä ja 2–4 senttimetriä leveitä. Korvakkeet ovat 0,5–1 senttimetriä pitkiä ja 1,2–2 senttimetriä leveitä, munuaismaisia ja sahalaitaisia.
Punaisia tai valkoisia, ei koskaan oransseja, kukkia on yleensä 2–3 yhdessä, joskus voi löytyä myös yksittäisiä kukkia. Avonainen kukka on 4–5 senttimetriä leveä. Hedelmä on tuoksuva, mutta kova omenan tapainen pohjushedelmä, joka muistuttaa kvitteniä. Kypsät hedelmät ovat 4–7 senttimetriä pitkiä, 3–6 senttimetriä leveitä ja muodoltaan hyvin vaihtelevia.
Kiinanruusukvittenin kromosomiluku on 2n = 34.
Levinneisyys

Laji on kotoisin Kiinan kansantasavallasta (Fujian, Gansu, Guangdong, Guizhou, Hubei, Jiangsu, Shaanxi, Sichuan, Tiibet, Yunnan), pohjoisesta Myanmarista ja Japanista, joissa sitä kutsutaan nimellä Haitang ja Boke kiin.: 海棠; pinyin: Hǎitáng, jap. 木瓜, Boke). Perinteisessä kiinalaisessa lääketieteessä kasvi tunnetaan nimellä zhou pi mugua.
Käyttö

Kiinanruusukvitteniä viljellään laajalti koristepensaana lauhkealla vyöhykkeellä köynnösmäisen kasvutapansa ja kasvukauden alussa, joskus jopa talvella, ilmestyvien näyttävien kukkiensa vuoksi. Sitä kasvatetaan usein epämuodollisissa matalissa pensasaidoissa. Kiinanruusukvitteniä on viljelty vuodesta 1796 alkaen.
Kiinanruusukvittenistä on lukuisia lajikkeita, joiden kukat ovat vaaleanpunaisia, punaisia tai valkoisia. Seuraavat lajikkeet ja risteymät ovat saaneet Royal Horticultural Societyn palkinnon Award of Garden Meritin:
| --- | --- |
 'Geisha Girl'  'Moorloosei'  'Crimson and Gold':  'Knap Hill Scarlet'  'Nicoline'  'Pink Lady'
Aiheesta muualla

Suomen Lajitietokeskus: Kiinanruusukvitteni – Chaenomeles speciosa
United States Department of Agriculture (USDA): Chaenomeles speciosa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: de:Chinesische Zierquitte & en:Chaenomeles speciosa
Abraham Wendelin piirros kiinanruusukvittenistä vuodelta 1868.
Käännös suomeksi
Kristian Jensen (jääkiekkoilija)

| Kristian Jensen (jääkiekkoilija)> Henkilötiedot |
| --- | --- |
Syntynyt: 22. tammikuuta 1996 (ikä 28) Odense, Tanska
Kansalaisuus:   Tanska
Jääkiekkoilija
Pelipaikka:  hyökkääjä
Maila:  vasen
Pituus:  186 cm
Paino:  98 kg
Seura
Seura:  Fredrikshavn White Hawks
Sarja:  Metal Ligaen
Pelaajaura
Pääsarjaura:  2011–
Kristian Jensen (s. 22. tammikuuta 1996 Odense, Tanska) on tanskalainen jääkiekkoilija, joka on pelannut vuodesta 2017 lähtien Tanskan pääsarjassa Metal Ligaenissa Fredrikshavn White Hawksissa.
Jensenin joukkue kaudella 2016–2017 oli SønderjyskE. Sitä ennen hän pelasi SHL:ssä Luleå HF:n joukkueessa kaudella 2014–2015. Pelaajauransa hän aloitti Odense Bulldogsissa, jossa pelasi kaudet 2011–2012 ja 2012–2013.
Pahoinpitelysyyte

Jenseniä syytetään oikeudessa 20. syyskuuta 2019 tapahtuneesta Lucas Bjerre Rasmussenin pahoinpitelystä jääkiekko-ottelussa Tanskassa. Jensen kaatoi Rasmussenin jään pintaan ja löi tätä päähän niin, että pää kolahti voimalla jäähän. Rasmussenilla ei ollut kypärää päässään, kun Jensen löi häntä. Rasmussen sai tilanteessa aivotärähdyksen, minkä lisäksi hänen kasvoistaan murtui useita luita. Maksimirangaistus teosta on kolme vuotta vankeutta. Oikeuden istunto alkaa 15. marraskuuta 2019. Jensen sai 17 ottelun pelikiellon, joka päättyy joulukuun 1. päivänä 2019.
Käännös suomeksi
Kristian Jaani

| Kristian Jaani |
| --- | --- |
 Kristian Jaani vuonna 2021.
Viron sisäministeri
 Kaja Kallaksen I hallitus 26. tammikuuta 2021 – 3. kesäkuuta 2022  
Edeltäjä:  Alar Laneman
Seuraaja:  Kalle Laanet
Henkilötiedot
Syntynyt: 11. joulukuuta 1976 (ikä 47) Tallinna, Viron sosialistinen neuvostotasavalta
Ammatti:  poliisi, poliitikko
Tiedot
Puolue:  keskustapuolue (2021–)
Muut puolueet:  sitoutumaton (vuoteen 2021)
Koulutus:  Sisekaitseakadeemia (poliisi)
Kristian Jaani (s. 11. joulukuuta 1976 Tallinna) on virolainen poliitikko ja entinen poliisi. Hän toimi Viron sisäministerinä vuosina 2021–2022. Hän oli aiemmin sitoutumaton, mutta liittyi kesäkuussa 2021 keskustapuolueeseen.